text: Ballester | Ilercavònia | Fandom
  Ballester, estº. 1870.
  Logo d'Olivite Export.
  Ballester és una empresa històrica del sector de l'oli d'oliva fundada a Tortosa el 1870 per Alonso Ballester Igón.
  Juan Ballester Rosés, Sucesores SA, dedicada al refinat i envasat d'oli d'oliva, va ser una de les principals empreses exportadores de l'Estat espanyol. Les seues instal·lacions, incloses les del seu propi laboratori, se troben al barri de Ferreries vora la l'Eix de l'Ebre (C-12). Ara bé les seues instal·lacions més antigues se trobaven a la plaça Alfons XII, i a l'actual carrer Cristòfor Despuig, ja desaparegudes. L'empresa emplea mig centenar de treballadors i comercialitza arreu del món les marques Ballester (marca registrada el 1917)[1] i Salat. El 2021 s'hi han afegit Olinyó 1870 i Ambassador.
  Planta de Ballester (ara Olivite Export) a Tortosa:
  Capacitat de refinament 160.000 quilos/dia
  Capacitat d'emmagatzematge d'oli cru/llampant 5.000 tones
  Capacitat d'emmagatzematge d'oli verge i refinat 3.000 tones
  Planta d'envasat: 12.000 ampolles per hora / 3.000 llaunes de 3, 4 o 5 litres per hora / 8.000 llaunes de 250, 5.000 o 1.000 ml per hora
  L'abril de 2021 s'anunciava que Olivite Export havia tancat l'acord de compravenda de la unitat de negoci d'oli d'oliva de Juan Ballester Rosés, Sucesores. Olivite (fund. 2020) pertany a cinc cooperatives agrícoles de les Terres de l'Ebre dedicades a l'elaboració d'oli d'oliva (la Sénia, Mas de Barberans, la Galera, Sant Gregori de Santa Bàrbara i Soldebre de Tortosa).[2] La seua facturació és d'uns 40 milions d'euros anuals.[3]
  Altres empreses: Aguas Potables de la Caramella - Alfarera Moderna - Autobuses Ebro - Banc de Tortosa - Eléctrica del Ebro - Electroquímica de Flix - Fàbrica de Gas de Tortosa - HIFE - Joan Homedes Mauri - Impremta Querol - Lehmann - Nomen - Regs i Força de l'Ebre - Sabons Rufo Franquet - Tallers Cronos - Tallers Sales - Yutera del Ebro.
  Olivera - Miquel Bau i Isern - Daniel Espuny i Aleixendri - Daniel Mangrané i Escardó - Ferran Martí i Tomàs - Ferran Pallarès i Besora - Manel Porcar i Tió.
  ↑ vegeu La Nissaga dels Ballester d'Emili Llorente Rosselló recollida a Ebrencs del segle XX. Personatges de la història social, política i econòmica del territori ebrenc al segle XX (pàgs. 115-131); Publicacions URV, desembre de 2010. Gràfiques Arrels. ISBN: 978-8-8424-181-2.
  ↑ La cooperativa Soldebre té una participació del 80%, mentre que les altres es reparteixen el 20% restant
  ↑ Olivite Export factura 40 milions en un any; article publicat pel Diari de Tarragona el 18/02/2022.